钦定古今图书集成/明伦汇编/氏族典/第243卷 > 张次元
## 钦定古今图书集成/明伦汇编/氏族典/第243卷 > 张次元

按《万姓统谱》：次元以父任累转太子中舍，提举淮南
路市易事，以称职闻。知信阳军，兴学校，延置望士，学
者感孚，术业相劝。代还，除江淮、荆、浙、福建、广南提点
坑冶铸钱司事，躬自巡历，务革积弊。卒于道。山阳徐
仲车闻之，叹曰：“张公赋性高明，义而能果，公不可挠，
清不可汗。考其所尚，盖有志于古之所谓刚者。”邹浩
为序，次其行事。